
22-TA-2072: Noteikumu projekts (Jauns)
Eiropas Savienības Kohēzijas politikas programmas 2021.—2027. gadam 4.3.5.specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.3. pasākuma "Sociālo pakalpojumu kvalitātes un efektivitātes paaugstināšana" īstenošanas noteikumi
TA saskaņojamie dokumenti
Noteikumu projekts 2.0
Anotācija (ex-ante) 2.0
MK sēdes protokollēmuma projekts 2.0
Atzinuma sniedzējs
Valsts kanceleja
Atzinums iesniegts
12.04.2024.
Atzinuma sniegšanas termiņš
12.04.2024.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Informāciju par ietekmi uz valsts institūcijām lūdzu iekļaut 7.2.sadaļā.
Piedāvātā redakcija
-
	Ilona Anna Eklona (VK)

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Lūdzu skaidrot, kādā veidā pasākuma īstenošana nodrošinās administratīvā sloga mazināšanu sociālo pakalpojumu kvalitātes uzraudzībā un efektivitātes novērtēšanā. Vēršam uzmanību, ka administratīvo slogu veido administratīvās izmaksas, kuras veidojas, pildot tiesību aktos noteiktās obligātās prasības sniegt informāciju valsts vai pašvaldības iestādēm vai trešajām personām par veicamajām darbībām, ražotiem produktiem vai notikumiem. Ja pasākums radīs administratīvās izmaksas (vai to izmaiņas) iesaistītajām pusēm un/ vai pasākuma mērķauditorijai, tad atbilstoši Vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā, anotācijas 2.3.sadaļā jāiekļauj administratīvo izmaksu monetārs novērtējums.
Piedāvātā redakcija
-
	Ilona Anna Eklona (VK)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Anotācijas 3.sadaļas 7.punktā \Cita informācija norādīts: "SPOLIS uzturēšanas pakalpojumu plānots nodrošināt piesaistot LM Informācijas tehnoloģiju departamentā papildu personālu uz 1 slodzi un noslēdzot ārpakalpojuma izstrādes līgumu. Šo amata vietu plānots finansēt LM apakšprogrammas 97.02.00 “Nozares centralizēto funkciju izpilde” ietvaros.". Lūdzam precīzi skaidrot vai sistēmas uzturēšanai nākotnē paredzēts gan 1 jauna amata vieta LM IT departamentā, gan arī ārpakalpojuma līgums sistēmas izstrādei.
Piedāvātā redakcija
-
	Laila Ruškule (VK)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Anotācijas 3.sadaļas 7.punktā norādīts, ka nepieciešamā IT speciālista amata vieta tiks izveidota reorganizējot ilgstoši vakantu amata vietu. Vēršam uzmanību, ka saskaņā ar MK protokollēmuma projekta 4.punktā norādīto minēta amata vieta būs nepieciešama no 2029.gada, līdz ar ko nav saprotams kā minētajam mērķim tiek paredzēts novirzīt ilgstoši vakantu amata vietu no "šodienas perspektīvas". Vienlaikus vēršam uzmanību, ka ja amata vieta tiek izveidota pārveidojot (reorganizējot) citu amata vietu, tad norādāms ir amata nosaukums un vismaz iestādē kurā šī amata vieta atrodas, jo minētā budžeta programma kopumā aptver vismaz 4 valsts sociālās aprūpes centrus. Vienlaikus lūdzam precizēt arī MK protokollēmuma projekta 4.punktu.
Piedāvātā redakcija
-
	Laila Ruškule (VK)



